Neuvoston asetus (ETY) N:o 2764/75, annettu 29 päivänä lokakuuta 1975, teurastettuun sikaan sovellettavan tuontimaksun yhden tekijän laskentasääntöjen määrittämisestä



Virallinen lehti nro L 282 , 01/11/1975 s. 0021 - 0022

Suomenk. erityispainos Alue 3 Nide 6 s. 0181

Kreikank. erityispainos: Luku 03 Nide 14 s. 0021

Ruotsink. erityispainos Alue 3 Nide 6 s. 0181

Espanjank. erityispainos: Luku 03 Nide 9 s. 0101

Portugalink. erityispainos: Luku 03 Nide 9 s. 0101



NEUVOSTON ASETUS (ETY) N:o 2764/75, annettu 29 päivänä lokakuuta 1975, teurastettuun sikaan sovellettavan tuontimaksun yhden tekijän laskentasääntöjen määrittämisestä EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen, ottaa huomioon sianliha-alan yhteisestä markkinajärjestelystä 29 päivänä lokakuuta 1975 annetun neuvoston asetuksen (ETY) N:o 2759/75(1) ja erityisesti sen 9 artiklan 2 kohdan, ottaa huomioon komission ehdotuksen, sekä katsoo, että teurastettuun sikaan sovellettava tuontimaksu koostuu erityisesti tekijästä, joka vastaa toisaalta yhteisössä ja toisaalta maailmanmarkkinoilla vallitsevien hintojen eroa sille rehuviljamäärälle, joka yhteisössä tarvitaan tuottamaan yksi kilogramma sianlihaa, ottaen huomioon sianlihan tuotanto-olot yhteisössä, tämä määrä olisi vahvistettava käyttämällä jalostuskerrointa 1:4,2; tämä kerroin nimittäin ilmaisee sianlihakilon ja sen tuotantoon tarvittavan viljamäärän välisen suhteen, edellä tarkoitettua määrää edustavaksi olisi yhteisössä otettava viljasekoitus, jonka koostumus on seuraava: ohraa 40 prosenttia maissia 20 prosenttia kauraa 10 prosenttia ruista 20 prosenttia durraa 10 prosenttia, rehuviljamäärän koostumuksen perusteella näyttää tarpeellisesta, että sen hinta yhteisössä ja maailmanmarkkinoilla olisi yhtä suuri kuin kunkin kyseisen viljalajin edellä mainitun koostumuksen mukaan toisaalta yhteisön ja toisaalta maailmanmarkkinahintojen painotettu keskiarvo, ja tähän sisältyvän kunkin viljalajin hinnan laskemiseksi olisi käytettävä: - asetuksen (ETY) N:o 2759/75 9 artiklan 1 kohdan a alakohdassa tarkoitetulla ajanjaksolla voimassa olevien kynnyshintojen aritmeettista keskiarvoa lisättynä kuukausikorotuksella, - cif-hintojen aritmeettista keskiarvoa asetuksen (ETY) N:o 2759/75 9 artiklan 1 kohdan a alakohdan kolmannessa alakohdassa tarkoitetulla ajanjaksolla, ON ANTANUT TÄMÄN ASETUKSEN: 1 artikla Asetuksen (ETY) N:o 2759/75 9 artiklan 1 kohdan a alakohdassa tarkoitettu rehuviljamäärä on 4,2 kilogrammaa, ja sen koostumus on seuraava: ohraa 40 prosenttia maissia 20 prosenttia kauraa 10 prosenttia ruista 20 prosenttia durraa 10 prosenttia. 2 artikla 1. Edellä 1 artiklassa tarkoitetun rehuviljamäärän hinta yhteisössä on 1 artiklan prosenttimäärien mukaan painotettujen, kunkin tähän määrään sisältyvän viljalajin kilohintojen keskiarvo kerrottuna luvulla 4,2. 2. Kunkin viljalajin hinta yhteisössä on tämän viljalajin 1 päivästä elokuuta alkavalla 12 kuukauden jaksolla voimassa olevien kynnyshintojen aritmeettinen keskiarvo korotettuna niiden kuukausikorotuksella. 3 artikla 1. Edellä 1 artiklassa tarkoitetun rehuviljamäärän hinta maailmanmarkkinoilla on 1 artiklan prosenttimäärien mukaan painotettujen, kunkin tähän määrään sisältyvän viljalajin maailmanmarkkinoilla vallitsevien kilohintojen keskiarvo kerrottuna luvulla 4,2. 2. Kunkin viljalajin hinta maailmanmarkkinoilla on tälle viljalajille ilmoitettujen cif-hintojen aritmeettinen keskiarvo asetuksen (ETY) N:o 2759/75 9 artiklan 1 kohdan a alakohdassa tarkoitetulla kuuden kuukauden jaksolla. 4 artikla 1. Kumotaan teurastettuun sikaan sovellettavan tuontimaksun yhden tekijän laskentasäännöistä 13 päivänä kesäkuuta 1967 annettu neuvoston asetus N:o 133/67/ETY(2). 2. Viittauksia 1 kohdan mukaisesti kumottuun asetukseen pidetään viittauksina tähän asetukseen. 5 artikla Tämä asetus tulee voimaan 1 päivänä marraskuuta 1975. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Luxemburgissa 29 päivänä lokakuuta 1975. Neuvoston puolesta Puheenjohtaja G. MARCORA (1) EYVL N:o L 282, 1.11.1975, s. 1 (2) EYVL N:o L 120, 21.6.1967, s. 2366/67